Ocean’s Eleven (2001)

Ocean's Eleven er en amerikansk spillefilm fra 2001 regissert av Steven Soderbergh. Den er en gjeninnspilling av Ocean's Eleven fra 1960. I 2004 regisserte Soderbergh en original oppfølger, Ocean's Twelve, som igjen tre år senere ble etterfulgt av oppfølgeren Ocean's Thirteen.

Hovedrollene inkluderer blant andre George Clooney, Julia Roberts, Brad Pitt og Matt Damon.

Sammendrag 
Etter å ha blitt løslatt fengsel reiser Danny Ocean til California for å møte sin gamle venn Rusty Ryan (spilt av Brad Pitt) for å foreslå en ny svindel. De to reiser til Las Vegas for å foreslå planen overfor deres velstående venn og tidligere casino-eier Reuben Tishkoff. Planen består av å rane flere forskjellige casino tilhørende Bellagio, Mirage og MGM Grand. Reuben kjenner godt til hva slags sikkerhet slike steder har, og dette gjør ham motvillig til å engasjere seg. Men alle kasinoene eies av Reubens gamle rival, Terry Benedict, og Reuben samtykker til å finansiere ranet. Fordi kasinoene er pålagt å ha nok kontanter for hånden til å dekke folk som ønsker å ta ut deres gevinst, spår de tre ranerne at Bellagio-hvelvet den kommende natten kommer til å inneholde over 150 millioner dollar.

Danny og Rusty rekrutterer flere tidligere venner som har forskjellige kriminelle spesialiteter: Linus Caldwell, en talentfull lommetyv. Frank Catton, kasino-arbeider og svindler. Virgil og Turk Malloy, et par mekanikere. Livingston Dell, ekspert på elektronikk og overvåking. Basher Tarr, ekspert på eksplosiver. Samt «The Amazing» Yen, en dyktig akrobat. Flere team-medlemmer gjennomfører rekognosering ved Bellagio for å finne ut så mye som mulig om sikkerheten, rutiner, atferden til kasino-personalet og selve bygningen. Andre medlemmer lager en nøyaktig kopi av hvelvet som de kan øve seg på å manøvrere gjennom casinoet enorme sikkerhetssystemer. I denne planleggingsfasen oppdager gjengen at Danny sin eks-kone, Tess (spilt av Julia Roberts) er den nye kjæresten til Terry Benedict. Rusty oppfordrer Danny til å gi opp hele planen, i den tro at Danny ikke kommer til å klare hans del av planen dersom Tess er involvert. Men Danny nekter å gi opp planen.

Om kvelden settes planen i gang. Danny dukker opp ved Bellagio, og han blir med vilje oppdaget av Benedict. Han låser Danny i et lagerrom med Bruiser, en av Benedicts ansatte. Bruiser er imidlertid en gammel venn av Danny, og slipper ham løs igjen. Rusty kontakter Benedict og krever at med mindre Benedict lar dem få halvparten av pengene i hvelvet, så vil de sprenge hele hvelvet og dermed ødelegge alle pengene hans. Benedict og livvaktene hans frakter pengene til en ventende varebil. Benedict lar mennene hans følge etter varebilen, men Benedict får inn et Swat-team til å sikre hvelvet hans. Etter å ha sikret hvelvet, samler dette SWAT-teamet alt utstyret sitt og reiser igjen.

Samtidig som Benedict går ned i kjelleren for å undersøke det ødelagte hvelvet, stopper hans menn varebilen som de trodde inneholdt alle pengene. Men pengene fra bilen er vekk. Benedict studerer opptak fra et overvåkningskamera og han legger merke til at gulvet i hvelvet som kan sees på videoen mangler en Bellagio-logo, som var lagt til veldig nylig i hvelvet. Det viser seg at Danny og gjengen hans brukte det falske hvelvet deres for å lage falske video-opptak for å lure Benedict. I tillegg spilte de selv rollene som det SWAT-teamet som skulle sikre hvelvet, for å lure alle pengene vekk fra hvelvet rett under nesen på Benedict. Benedict ser at Danny tilsynelatende har vært innelåst under hele ranet, og dermed kan påstå at han var uskyldig for enhver forbrytelse.

Rolleliste

Referanser

Eksterne lenker 
 
 

Kriminalfilmer fra USA
Filmer fra 2001
Filmer regissert av Steven Soderbergh
Engelskspråklige filmer
Filmer lagt til Las Vegas